
Câte lucruri sunt atât de puţin înţelese ca 
asceza monahală?! Mai înţelege lumea ca cineva 

să se consacre exclusiv lui Dumnezeu îmbrăti- 

•> 

sând starea monahală? Dar nu înţelege si moti- 
vul pentru care cel astfel consacrat n-ar da tru- 
pului toate câte le cere şi câte i le oferă lumea, 
pentru ca spiritul său să se poată îndeletnici ne- 
supărat cu studiul, cu meditaţia, cu misiunea de 
propovăduire sau de alinare a nevoilor sociale. 

De aceea am socotit că e nimerit să scrutăm 
puţin sensul ascezei monahale, convinşi că în el 
găsim şi necesitatea ei. 

De la început vom formula o definiţie a 
monahului, care se pierde adeseori din vedere 
în încercările de definire a lui si în lumina căre- 
ia asceza primeşte un relief de absolută necesi- 
tate. 

Monahul este luptătorul cel mai hotărât în 
slujba Duhului, este cavalerul eminent al spiritu- 
lui. Se recomandă această luptă şi la alte catego- 
rii de oameni, ca luptători ai spiritului, cum 
sunt poeţii, muzicienii, filozofii. Şi într-o mă- 

sură oarecare sunt si aceştia monahi. Dar ei se 

i i 

mulţumesc să ridice pentru contemplaţia spec- 
tatoare colţuri din marea cortină ce acoperă lu- 
mea infinită a spiritului, dar nu se angajează 
nici ei şi nu reuşesc să angajeze nici pe alţii, nu 
reuşesc să se rupă de această lume şi să trăiască 
numai în aceea de dincolo, absorbindu-o în ei 
înşişi, sau ridicându-se în ea, care se oferă pe ei 
însisi cu voia ca să fie scrisi - cum zice Sfântul 

11 i 

Maxim Mărturisitorul - cu condeiul Duhului. 1 

Militanţii radicali, militanţii care angajează 
însăşi viaţa lor în luptă pentru acea lume sălăş- 
luită în ei, sunt monahii. 

Dar pentru a deveni vase ale acestei lumi, 
ei trebuie să se golească de tot ce au de la aceas- 
tă lume. 

Şi ei năzuiesc la aceasta nu pentru că ar fi, 
în principiu, împotriva creaţiunii ca zidire a lui 
Dumnezeu, ci pentru că nu vor să o aibă pe 
aceasta detaşată de ordinea spiritului coborâtă 
din ea, şi deci, infectată de otrava păcatului, în- 
gustată în margini de întuneric, ci vreau s-o re- 
cucerească în Duh, s-o privească şi s-o înţeleagă 



Sfântul Maxim Mărturisitorul, Răspuns către Talasie, trad, pr. prof dr. D. 
Stăniloae, Fii. Rom. Voi. IU, Ed. Harisma, Bucureşti, 1994, p. 255. 

din perspectiva înaltă a lumii duhovniceşti. La 
început, omul e lipit de suprafaţa opacă a lumii. 
Pentru ca acest strat să devină străveziu, pentru 
ca să vadă lumea în adâncurile ei minunate, 
trebuie să se dezlipească la început de tot ce 
vede în ea. 

S-a spus că viaţa duhovnicească se rea- 
lizează la frontierele dintre adâncurile omului si 

i 

realitatea lumească, mai bine zis că ea se trezes- 
te printr-o continuă săltare a omului dincolo de 
psihicul său natural. Ea e contactul cu 
transcedenta divină sau trăirea reală a 

i 

transcedentei. Omul trebuie să se ridice la fron- 

i 

tiera de sus a vieţii sale naturale, sau dincolo de 
aceasta frontieră, pentru a intra în lumea Duhu- 
lui. 

Monahul ca om al Duhului, e aşadar omul 
ce se transcende necontenit, ce se lansează de- 
asupra graniţei sale omeneşti, ce trăieşte în con- 
tact real cu transcedenta divină. Dar precizăm 
că transcedenta divină, în contact cu care se re- 
alizează viata duhovnicească, nu trebuie căuta- 
tă în direcţia infra-umanului, ci deasupra lui. 

Prelungirile infraumanului se înfundă tot 
mai mult în imanentă, în imanenta inferioară a 

animalităţii, sau a animalităţii demonice. Nu- 

/ ' 5 

mai prelungirile superioare ale umanului, pre- 
lungirile ascendente ale caracterului personal şi 
raţional duc spre transcendenţa adevărată, spre 
ordinea Duhului, spre Dumnezeu. Dar faptul că 
viaţa duhovnicească se găseşte pe linia acelor 
prelungiri ascendente, pe linia înţelegerii lim- 
pezi şi a libertăţii, ridicarea la ea cere bărbăţie. 
Regiunea în care poţi ajunge fără desfăşurare 
de bărbăţie si de raţiune, regiunea în care mai 

5 5 5 " ° 

degrabă cazi, decât te ridici prin eforturi grele, 
nu poate fi o regiune a spiritului. 

Astfel, monahul e nu numai un cavaler al 
Duhului, ci şi un bărbat al tăriei, un chip al băr- 
băţiei. Bărbăţia i se cere pentru că orice suiş 
spre o formă superioară de existenţă necesită o 
desfăşurare de putere. Dar bărbăţia i se cere si 

pentru că el nu rămâne în suişul lui înlăuntrul 
posibilităţilor umane, ci transcede aceste posibi- 
lităţi, se rupe de tot ce e uman, săltându-se din- 
colo de ele. Monahul are de realizat o detaşare 
completă de tot conţinutul uman al existenţei şi 
dacă chiar si numai detaşarea de forma infe- 
rioară a existenţei umane pentru o formă mai 
înaltă, dar umană, cere o desfăşurare de forţă. 

Ce forţă nu trebuie să ceară o detaşare completă 
de uman? Avem deci acest paradox: monahul 
renunţă la viaţă, nu prin manifestarea unei tării 
cu mult superioară acesteia pe care o cere viaţa 
umană obişnuită. 

Dar tăria sau bărbăţia monahului vine mai 
ales din legăturile cu lumea Duhului, pe care le 
are din însăşi clipa în care a pornit spre ea. Căci 
puterea ce o dă lumea superioară a Duhului, 
sau Hristos, este mai mare decât orice putere ce 
o poate da viaţa naturală. 

Aşadar, două trăsături caracterizează exis- 

5 " 

tenta monahului. Ea se desfăşoară sub semnul 

i i 

bărbăţiei şi se transcende necontenit pentru a 
intra în mod real în regiunea Duhului. Sunt 
două trăsături complementare. Monahul e băr- 
batul tăriei, pentru că e pelerinul transcendenţei 
spirituale. 

Dar asceza e tocmai expresia concretă a 
acestei bărbaţii şi tensiuni spre transcendentă. 
De aceea, monahul care a renunţat la asceză, a 

' 5 ' 

renunţat la tărie si la misiunea sa de căutător al 

5 5 

Duhului, s-a împăcat cu gândul de a rămâne un 
cetăţean al lumii de jos nemaiavând decât haina 
de monah. 

S-ar părea că accentuarea trăsăturii de 
bărbăţie în existenta monahului, contrazice ide- 
ea articulată, mai ales în ultime vreme, că mo- 
nahul realizează în sine androginul, adică uneş- 
te înlăuntrul său bărbăţia cu feminitatea, cu 
omenitatea integrală. Aparenta contrazicere în- 
tre aceste idei se poate împăca însă, afirmând că 
androginul spiritual ce stă la capătul ascezei 
monahale este un produs al bărbăţiei, sau mai 
lesne spus, pe planul spiritului nu bărbătescul 
se naşte din femeiesc ci viceversa. Dacă e justă 
considerarea Duhului Sfânt ca principiu femi- 
nin, idee reluată recent de un Marejkovschi şi S. 
Bulgakov, atunci în însăşi Sfânta Treime avem 
modul acestei provenienţe a femeiescului din 
bărbătesc, fapt intuit şi de înţelepciunea greacă 
şi exprimată prin mitul naşterii zeiţei Pallas 
Athena din fruntea lui Zeus. 

Virtuţile spre a căror dobândire năzuiesc 
monahii sunt femei 2 , spune Sf. Maxim Mărtu- 
risitorul cu atât mai mult iubirea, în care se în- 
tâlnesc şi culminează virtuţile, e tot ce poate fi 
mai caracteristic pentru feminitate. 



„Prin femei a înţeles virtuţile al căror sfârşit este iubirea", Sfântul Maxim 
Mărturisitorul, Scolia 3, întrebarea 54, trad, pr. prof dr. D. Stăniloae, Fii. Rom. 
Voi. III, Ed. Harisma, Bucureşti, 1994, p. 255. 

Dar femeiescul virtuţilor, si deci al iubirii, 
este rezultatul expresiei lui „vir", a puterii băr- 
băteşti. 

Feminitatea sau dulceaţa spirituală (toi Sf. 
Maxim Mărturisitorul spune că virtuţile sunt fe- 
mei 2 pentru plăcerea duhovnicească pe care o procu- 
ră) pe care o dobândeşte monahul la capătul 
strădaniei sale bărbăteşti, este de altă natură 
decât feminitatea biotică din lumea noastră, asa 
cum simţirea spirituală la care ajunge la capătul 
unui drum raţional este alta decât afectivitatea 
psihică din care s-a desprins. 

Dar să stăruim ceva mai în concret asupra 
acestor două trăsături ale ascezei monahale; 
bărbăţie şi tensiune spre transcendenţă, adică 
spre Duh. 

Asceza nu e omorârea vieţii din noi, ci o omo- 
râre a slăbiciunii, un drum spre viată. 



1 „Femei a numit el virtuţile îndumnezeitoare, din care se naşte în oameni iubi- 
rea, care îi uneşte cu Dumnezeu şi întreolaltă. Aceasta răpeşte sufletul tuturor, 
celor supuşi naşterii şi stricăciunii, ca şi al fiinţelor spirituale care sunt mai 
presus de acestea, şi îl împleteşte cu Dumnezeu însuşi într-o unire drăgăstoasă, 
atât cât este cu putinţă firii omeneşti, înfăptuind în chip unic căsătoria dumne- 
zeiască şi neprihănită", Sfântul Maxim Mărturisitorul, op. cit., p. 246. 



n 

Asceza e omorârea morţii din noi, ca să* se 
elibereze firea de robia ei. După acesta 4 sunt 
două morţi. Cea dintâi e produsă de păcat şi e 
moartea firii, cea de a doua e moartea după 
asemănarea lui Hristos, care este moartea păca- 
tului şi a morţii produsă de el. Dar precum 
moartea firii, ca descompunere produsă de pă- 
cat, nu vine numai în momentul final, ci roade 
ca un vierme 5 vreme îndelungată la temelia fi- 
rii, aşa şi moartea morţii sau a păcatului, nu e 
numai ceva de un moment, ci ceva ce trebuie 
pregătit vreme îndelungată prin mortificarea 
ascetică. Asceza e deci eliminarea treptată a 
otrăvii, care duce firea la descompunere, la co- 
rupţie. Cu alte cuvinte, e o eliminare a bolii ce 
duce firea spre moarte şi deci o fortificare a firii. 



„Căci Sfinţii, care au străbătut calea vieţii de aici trecând prin multe pătimiri, 
pe care le-au purtat cu bărbăţie pentru adevăr şi dreptate, au eliberat firea din ei 
de moartea ca osândă pentru păcat, şi arma morţii, care slujea spre nimicirea 
firii, au folosit-o spre nimicirea păcatului, după pilda căpeteniei mântuirii lor, 
lisus. Fiindcă daca păcatul se slujea de moarte ca de-o armă pentru nimicirea 
firii în cei ce săvârşeau păcatul asemenea lui Adam, cu atât mai mult se va sluji 
firea de moarte, ca de-o armă spre nimicirea păcatului, în cei ce săvârşesc 
dreptatea prin credinţă", Sfântul Maxim Mărturisitorul, Răspuns către Talasie, 
întrebarea 61, trad, pr. prof.dr. D. Stăniloae, Fii. Rom. Voi. III, Ed. Harisma, 
Bucureşti, 1994, p. 344. 

„Moartea Domnului nu însemna o omorâre a vieţii, ci a viermelui care rodea 
sâmburele adevărat al vieţii", pr. prof. dr. D. Stăniloae, nota 481, la Sfântul 
Maxim Mărturisitorul, op. cil., p. 497. 

Asceza e o mortificare de viată făcătoare 6 
(^Goonoioc; VEKpGoaic;), cum spune Sf. Simion 
Noul Teolog. Ea e omorârea treptată a păcatului şi 
a tuturor tendinţelor spre el. în opinia curentă cu- 
vântul „asceză" este asociat unui sens negativ. 
Asceza ar fi pe toată linia reţinere, înfrânare, 
strădanie negativă. Această părere se explică 
prin faptul că tendinţele păcătoase ale firii, 
obişnuinţele care duc spre moartea ei, au ajuns 
să fie considerate ca latură pozitivă a vieţii. în 
fond strădania în asceză, în aparenţă negativă, 
înfruntă elementul negativ din firea noastră, 
urmărind, prin opoziţia permanentă ce i-o face, 

eliminarea lui. 

în realitate, asceza are un rol pozitiv. Ea 
urmăreşte fortificarea firii si eliberarea ei de 
viermele păcatului, care o roade, care promo- 
vează corupţia ei, căci „din ceas în ceas noi ne tot 
coacem şi apoi din ceas în ceas ne tot putrezim", 
cum zice Shakespeare. 

Asceza sădeşte în locul patimilor virtuţile, 
care presupun o fire cu adevărat întărită. 



" Pr. prof dr. D. Stăniloae, Ascetica şi mistica ortodoxă, Ed. Deisis, Alba luha 
1993, p. 10. 



M 



&ffri/ttete "Dumitru StSxifoae 



Slăbiciunea firii se arată, după Sfinţii Pă- 
rinţi, din lipsa ei de fermitate, în nestatornicia 

ei. Iar aceasta nestatornicie o vădeşte uşurinţa 

■> ■> i 

cu care e atrasă de plăcere şi e împinsă de dure- 
re. Ea n-are forţa să stea dreaptă în faţa acesto- 
ra, ci ajunge de o vibrabilitate foarte puţin băr- 
bătească, ca o trestie bătută de vânt. Voinţa si 
judecata ei dreaptă din elementele esenţiale ale 
firii îşi pierd orice fertilitate. Firea ajunge ca o 
minge în mâna patimilor, purtată încoace şi în- 
colo de toate împrejurările, de toate impresiile. 
A ajuns la o slăbiciune spirituală, care poartă 
toate semnele stricăciunii, ea nu trădează nici- 
decum o incoruptibilitate care să-i asigure eter- 
nitatea. 

Dar omorârea acestor slăbiciuni de moarte, 
strecurate în fire (fortificarea firii prin asceză) a 
devenit posibilă deabia prin mortificarea şi 
moartea de viată făcătoare a lui Iisus Hristos. 
Puterea divinităţii Lui i-au ajutat să biruie iubi- 
rea de plăcere şi frica de moarte a firii ome- 
neşti, s-o facă aşadar fermă. Iar legătura traini- 
că, în care se află potenţial firea din orice ipos- 
tas omenesc cu firea omenească din ipostasul 
Lui divino- omenesc, devenind printr-o credin- 



Sensal stazei MmaÂitle 



15 



ţă vie lucrătoare o legătură tot mai vie efectivă, 
face ca forţa redobândită de firea Lui omeneas- 
că să se comunice si firii celorlalţi oameni. 

Eforturile ascetice sunt mijloace prin care 
firea omenească, ce o purtăm fiecare, participă 
tot mai mult la forţa firii Lui omeneşti. Căci în 
eforturile noastre e prezentă şi forţa din firea 
omenească a lui Hristos. Pe măsură ce legătura 
potenţială cu Hristos se face mai efectivă, forţa 
Lui devine tot mai mult forţa noastră. De aceea, 
asceza creştină este o moarte treptată cu Hristos, 
ca desfăşurare de putere, o moarte a omului 
vechi, o prelungire prin voinţă a Botezului, ea 
nu e numai o imitare a lui Hristos, ci o mortifi- 
care eroică cu Hristos si în Hristos. Noi suntem 
uniţi cu Hristos încă înainte de învierea mistică, 
încă în actul mortificării noastre. Nu numai că 
înviem cu Hristos, ci şi murim cu El; sau, nu 
înviem cu El de nu murim mai întâi cu El. 

învierea cu Hristos urmează ca o mortifi- 
care în continuare, sau o continuare a morţii 
cu El, nu ca o schimbare de direcţie. E adevărat 
că, în unirea cu Hristos în moarte, prezenţa 
Lui nu e atât de vizibilă, dar aceasta ţine de fap- 
tul că în vreme ce noi murim treptat după 

omul cel vechi, şi Hristos moare cu noi, iar 
moartea este şi o smerenie, ascundere a slavei, 
Hristos nu se vede în etapa mortificării, ci se 
crede, fiind prezent în noi în mod ascuns. Iar 
întemeierea siguranţei noastre despre prezenţa 
Lui în noi, pe credinţă şi nu pe vedere, vădeşte 
din nou caracterul eroic al bazei ascetice. 

Prezenta aceasta a lui Hristos. ca forţă ne- 
văzută, o indică sfinţii părinţi Marcu Ascetul şi 
Maxim Mărturisitorul, când spun că Hristos es- 
te fiinţa virtuţilor. Dacă virtutea înseamnă băr- 
bătie, tărie, iar fiinţa acestei tării este Hristos, 
evident că în asceza noastră lucrează forţa lui 
Hristos. In cursul ascezei se suprimă prin stă- 
ruinţă îndelungată deprinderile vicioase şi se 
sădesc în fire deprinderi virtuoase. Şi trebuie 
multă tenacitate pentru a împiedica obişnuinţa 
să răsară din nou şi pentru a consolida noile 
deprinderi bune. 7 

Apusenii au reproşat ortodocşilor aşa nu- 
mita concepţie fizică despre răscumpărare, adi- 
că Hristos, Fiul lui Dumnezeu, ne-ar mântui 
prin vărsarea în noi a energiei sale divine, nu 



7 leonel de Grandmaison S.I., la religion personelle. Paris, Gabalda,1927, cap. L'eflbrt 
ascetique. p. 90-131. 

printr-o încordare a noastră de a scăpa de păcat. 
Mai degrabă însă le putem reproşa lor că nu 
pretind omului o încordare spirituală în vede- 
rea mântuirii. Catolicismul socoteşte că firea nu 
s-a corupt prin păcat, deci ajunge o satisfacţie a 
lui Hristos, iar protestanţii susţin că mântuirea 
se face „solafide".E adevărat că acest efort nu-1 
face omul singur, cu puterile lui, ci în el e şi for- 
ţa lui Hristos. Dar forţa aceasta trebuie să devi- 
nă forţa spirituală şi voluntară a noastră, sau să 
trezească forţa noastră pentru a ne mântui de 
păcat. 

Dar asceza e nu numai o fortificare a firii ei 
şi o ridicare pe planul spiritului, unde se reali- 
zează unirea mistică cu Dumnezeu. Deci asceza 
are menirea să ridice pe om nu numai dincolo 
de păcat, ci şi dincolo de stările psihice inferioa- 
re, de activitatea confuză ce adeseori e luată 
drept viaţă spirituală. Căci unirea mistică cu 
Dumnezeu spre care vrea să ne ducă asceza, nu 
stă la bunul plac al oricui, în orice clipă. Ea e cu 
totul altceva decât stările de vagă afectivitate 
sau de manifestările unor forte subliminale dez- 
lănţuite, pe care le poate produce cineva când îi 
place, printr-o tehnică rapidă, sau care pot veni 

peste cineva întâmplător. J. Hausherr spunea: 
„De fapt misticul sfârşeşte prin a trece dincolo 
de suferinţă si de bucurie umană, dincolo de 
ceea ce se cheamă vulgar, mângâiere şi dezolare 
spirituală, într-o regiune unde cuvintele ome- 
neşti pierd din ce în ce mai mult semnificaţia 
lor originală, pentru a nu mai păstra decât o va- 
loare de analogie. Nu există numai un 
apofatism pentru cunoaşterea intelectuală, exis- 
tă şi unul pentru psihologia mistică, când, pen- 
tru a vorbi ca Diadoch, unitatea simţurilor du- 
hovniceşti a fost restabilită". 8 

După cum vedem, un autor care nu apar- 
ţine creştinismului, confundă astfel de curente 
de falsă misticărlatura inferioară si subliminală 
a psihicului o confundă cu spiritualitatea. 

Se face deseori o confuzie între psihicul 
propriu-zis şi spiritual, confuzie care se prezin- 
tă sub două forme inverse: în prima, spiritul 
este redus la psihic şi aceasta se întâmplă în ex- 
plicaţiile psihologice ce se dau experienţelor cu 
adevărat spirituale; în a doua, psihicul e luat, 
dimpotrivă, drept spiritual si exemplul cel mai 



J. Hausherr, Les Orientata conaissent-ih Ies nuits de Saint Jean de la Croix?, 
Orientalie Christiana, Roma, voi. 12, nr. 1-2, 1946, p. 37 

vulgar este spiritismul, dar şi alte forme mai 
complexe ale neo-spiritismului, purced la fel 
din aceeaşi eroare. în amândouă cazurile, e ig- 
norat spiritualul. Dar, în primul caz el e negat 
pur şi simplu... pe când în al doilea ne dă iluzia 
unei false spiritualităţi. Motivul pentru care atâ- 
ţia oameni se lasă amăgiţi de aceasta iluzie este 
în fond destul de simplu: unii caută pretinse 
puteri, adică, sub o formă sau alta, re- 
producerea de fenomene, mai mult sau mai pu- 
ţin extraordinare;, alţii se silesc să-si centreze 
conştiinţa spre prelungirile inferioare ale indi- 
vidualităţii umane, luându-le drept arătări su- 
perioare, numai pentru că aceştia sunt afară de 
cadoul care închide în general activitatea omu- 
lui de mijloc, ce se numeşte azi viaţă ordinară, 
în care nu intervine nici o posibilitate de ordin 
extracorporal. Ei vor să obţină rezultate sensibi- 
le şi prin aceasta cred că au ajuns la o realizare, 
dar tot ce e cu adevărat spiritual le scapă cu to- 
tul, ba nici nu-1 pot concepe. Desigur, nu negăm 
realitatea fenomenelor în chestiune; ele sunt 
foarte reale şi tocmai de aceea cu atât mai pri- 
mejdioase. Ceea ce contestăm este valoarea şi 
folosul lor, mai ales din punct de vedere al unei 

dezvoltări spirituale. Dacă ele n-ar comporta 
decât o pierdere de timp şi de eforturi, răul n-ar 
fi cel mai mare. Dar, în general, cel ce se ataşea- 
ză acestor lucruri, devine pe urmă incapabil de 
a se elibera si de a trece dincolo de ele, fiind 
iremediabil deviat, Se cunosc in toate tradiţiile 
orientale, indivizi care, devenind simpli produ- 
cători de fenomene nu ajung niciodată nici la 
cea mai redusă spiritualitate. Ba se întâmplă un 
lucru şi mai grav: se poate produce aici un fe- 
nomen de dezvoltare â rebours, care nu numai 
că nu aduce nici o achiziţie valabilă, ci depăr- 
tează de la realitatea spirituală, până ce omul 
este definitiv scufundat în aceste prelungiri in- 
ferioare ale individualităţii sale, prin care el nu 
poate intra în contact cu infra-umanul. Situaţia 
lui e atunci fără ieşire, sau cel puţin nu mai e 
decât una, care este dezintegrare totală a fiinţei 
conştiente; aceasta echivalează pentru individ 
cu ceea ce e pentru ansamblul cosmosului văzut 
disolutia finală. 

Trebuie privit cu cea mai mare neîncredere 
orice apel la subconştient, la instinct, la intuiţie 
infraraţională, la. forţa vitalia, mai mult sau mai 
puţin definită, într-un cuvânt la toate aceste Iu- 

cruri vagi şi obscure pe care tinde să le exalteze 
filozofia şi psihologia nouă şi care duc mai mult 
sau mai puţin direct la o luare de contact cu stă- 
rile inferioare. Cu atât mai mult trebuie să ne 
păzim cu extremă vigilenţă de tot ce îndeamnă 
fiinţa să se afunde, am zice mai exact să se con- 
funde sau chiar să se dizolve într-un fel de con- 
ştiinţă cosmică, în afară de orice transcendentă, 
deci de orice spiritualitate efectivă. Aceasta e 
ultima consecinţă a tuturor erorilor anti- 
metafizice pe care le desemnează, sub aspectul 
lor filosofic, termeni ca: panteism, imanentism 
şi naturalism, lucruri de altfel strâns legate între 
ele. 

Domeniul psihic e un ocean pe care trebuie 
să-1 trecem, evitând toate primejdiile pentru a 
ajunge la ţintă. Dar atunci ce trebuie să zicem 
de cel ce s-ar arunca chiar în mijlocul oceanului 
si n-ar avea alta dorinţă decât să se înece în el? 
Cei ce comit o astfel de eroare, uită sau ignoră 
deosebirea dintre apele de jos şi apele de sus, în 
loc de a se ridica spre oceanul de sus, se afundă 
în abisurile oceanului de jos, şi nu se îndoiesc că 
ceea ce socotesc drept plenitudine a vieţii nu e 

decât împărăţia morţii si a disolutiei fără în- 

r 3 5 5 5 

toarcere. 9 

Psihicul inferior este lumea intermediară, 
văzduhul dintre pământ (trup) şi cer (duh), care 
constituie câmpul de influenţă privilegiat al lui 
Satan 10 . Subconştientul aparţine şi el acestui 
domeniu al psihicului inferior. 

A trece în această lume a psihicului inferior 
înseamnă a fi scufundat în lumea unei imanente 
pure. Cu cât cineva a renunţat mai mult la per- 
sonalitatea sa şi s-a lăsat tras în vâltoarea aces- 
tor forţe infra-umane, cu atât e mai îndepărtat 
de legătura cu transcedenţa, a căzut în robia 
Babilonului. A ieşi la suprafaţă din aceste ape 
de jos, a pluti deasupra lor, înseamnă a se ridica 
la viaţa spirituală care constă din legătura cu 
transcendenţa divină. Peste apele imanenţei sa- 
le calcă cineva ajutându-se de puterile superioa- 
re ale sufletului, de raţiune si voinţă. Omul care 
se conduce de raţiune si de voinţă, numai e ro- 
bul poftei şi al mâniei, al impulsurilor inferioa- 
re, ci ascultă de o lege care îl transcende. Iar 
pentru omul religios această lege este voinţa lui 



' Rene Guenon, La Regne de la Oualite et Ies Signesdes Temps, Paris, Galiimard, 1945 

p. 232-235. 

111 Ibidem, p. 237. 

Dumnezeu. De aceea, omul religios raţional es- 
te un om care a călcat peste imanenţa sa şi stă 
atârnat de transcendenţa divină. El a făcut pri- 
mul pas spre Dumnezeu. Sfântul Maxim îl nu- 
meşte desăvârşit, spunând: „Desăvârşit este cel 
ce a biruit plăcerea şi durerea prin raţiune". 11 El 
se află într-o legătură cu Dumnezeu, deşi deo- 
camdată într-o legătură de la distanţă. 

Raţiunea obiectivă îl face pe om să se înalţe 
deasupra sa pentru că ea implică virtutea. Căci, 
după Sfinţii Părinţi, omul raţional este tot una cu 
omul virtuos. Cineva devine virtuos numai în 
măsura în care face să domnească în sine ratiu- 
nea, numai în măsura în care raţiunea limitează 
„simţirea". Căci acolo unde este simţirea câr- 
muită de raţiune, în contemplarea celor văzute, 
trupul e lipsit de toată plăcerea după fire, ne- 
având simţirea slobodă si dezvoltată de lanturi- 
le raţiunii, ca să slujească plăcerii, Atunci min- 
tea produce întristarea simţirii sau legea trupu- 
lui 12 , rationalizându-1. „Orice virtute e însoţită 



11 Sfântul Maxim Mărturisitorul, Răspuns către Talasie, întrebarea 58, Scolia 
10, trad, pr. prof. dr. D. Stăniloae, Fii. Rom. Voi. III, Ed. Harisma, Bucureşti, 
1994,p.314. 

12 „întristarea sufletului este urmarea plăcerii simţurilor, căci prin aceasta se 
naşte întristarea sufletului. De asemenea întristarea trupului este urmarea plăce- 
rii sufletului, căci bucuria sufletului se face întristarea trupului", Sfântul Ma- 

de plăcere şi durere; durere pentru trup care se 
lipeşte de simţirea dulce şi lină şi plăcerea 
pentru suflet care se desfată în duh cu raţiunile 
curăţite de tot, ce cad sub simţuri" 13 , spune Sf. 
Maxim Mărturisitorul. Virtutea călcând peste 
simţirea de jos produce şi ea o simţire, dar o 
simţire pe planul înalt al Duhului, o simţire 
conformă cu raţiunea. Plăcerea sau simţirea de 
sus, ce se naşte după oprimarea oricărei plăceri 
sau simţiri de jos, nu e plăcerea sau simţirea 
pentru o satisfacţie, pentru o atingere sau o po- 
sesiune prezentă, ci pentru nădejdea unor bu- 
nuri viitoare. Monahul a dat tot ce a avut, pen- 
tru ceea ce încă n-are. E bucuria pentru pierde- 
rea suferită. 

Paradoxul stării lui de acum e că se bucură 
tocmai pentru întristarea ce-a pricinuit- o omu- 
lui natural din sine, sau simţirii obişnuite. în 
felul acesta, spune Sf. Maxim, se poate omul 
„bucura pentru ceea ce se întristează, căci 
întristându-se cu trupul de virtuţile din pricina 
ostenelilor, se bucură cu sufletul de aceeaşi vir- 



xim Mărturisitorul, Răspuns către Talasie, întrebarea 58, Scolia 3, trad, pr. 
prof. dr. D. Stăniloae, Fii. Rom. Voi. III, Ed. Harisma, Bucureşti, 1994, p 313. 
" Sfântul Maxim Mărturisitorul, op. cil., p. 312. 

tute, privind la frumuseţea celor viitoare ca la 
ceva prezent" 14 , Aceasta e înnoirea de fiecare zi. 

Doar în virtute se manifestă tendinţa omu- 
lui de a se transcende şi prin faptul că biruie nu 
numai psihicul inferior, ci şi închisoarea eu-hxi. 
Virtutea este o deprindere a omului de a se trans- 
cende statornic. Iar cel ce a dobândit totalitatea 
virtuţilor, a dobândit deprinderea de a fi pe toa- 
tă linia şi în orice clipă deasupra şi în afară de 
sine, întins spre semeni şi spre Dumnezeu. Ace- 
la a ieşit din imanentă, executând necontenit 
actul prin care se transcende. Dacă spiritualita- 
tea înseamnă contactul necontenit între subiect 
si transcendentă, evident că starea de virtute 
este o stare de spiritualitate, Această stare de 
anulare sau părăsire a propriei imanenţe se ac- 
centuează în umilinţă şi apoi devine totală iubi- 
re, coroana virtuţilor. 

Am spus înainte că virtutea este o forţă. 
Deci, asceza urmărind dobândirea virtuţii, ur- 
măreşte o fortificare a firii. S-ar părea că afir- 
mând acum că virtutea este o depăşire a pro- 
priei individualităţi, o uitare a ei, contrazice 
afirmarea de mai înainte. S. Bulgakov are o 



!4 lbidem 

afirmare care pare că anulează cu totul ideea: 
asceza fortifică firea. După el toată asceza are 
un caracter negativ. „Nu puterea, ci infirmitatea 
sa o încearcă omul de-a lungul căii spirituale. 
Umilinţa în viaţa spirituală constă nu numai în 
a avea conştiinţa păcatului său, ci în a cunoaşte 
şi condiţia sa de făptură şi neantul metafizic, 
inerent si fundamental... Astfel umilinţa are 
două aspecte; unul ascetic şi altul ontologic". 15 

Cum se împacă aceste două aspecte, apa- 
rent contradictorii ale vieţii si deci ale ascezei: 
fortificare a firii şi părăsire a firii proprii? 

Tocmai aceasta este marea lumină pe care 
ne-o descoperă revelaţia divină. Cel care îşi 
pierde sufletul pentru Dumnezeu şi-1 mântuieş- 
te, şi cel care vrea să şi-1 păstreze, şi-1 pierde. E 
marea taină exprimată în iubire: cel ce se predă 
pe sine total semenului, se primeşte pe sine 
nemăsurat mai tare si mai fericit. Căci cel ce se 
predă pe sine nu se predă neantului, ci co- 
muniunii, adică intră în contact cu apele de sus 
ale unei existenţe cu mult mai ample decât poa- 
te închide în sine si din ele soarbe o viată ne- 



15 S. Blllgakov, Le Paradei, Paris. 1940, p 290. 



asemănat mai bogată. întărirea firii e altceva 
decât învârtosarea într-o existentă egoistă. 

Faptul din urmă tocmai slăbeşte firea. Fi- 
rea omului e pluripersonală. Se întăreşte în co- 
muniunea pluripersonală, se întăreşte prin fap- 
tul că se transcende. A se transcende, a se pă- 
răsi, a ieşi din sine, înseamnă a ieşi din temniţă 
la lumină, a uita temniţa sa, a-i da foc, pentru 
adăpostul larg cât lumea sau cât Dumnezeirea, 
întrucât e părăsire a temniţei egoiste. Asceza 
are caracter negativ, dar întrucât chiar prin 
această părăsire omul intră în lumea luminii 
universale, ea e tot ce poate fi mai pozitiv. Ne- 
cesitatea de a ieşi din sine se impune şi pătima- 
şului, căci şi el tinde după o legătură cu lumea. 
Dar el nu iese cu adevărat din sine, ci vrea să 
tragă totul în temniţa sa. Cel ce vrea să trăiască 
după Evanghelie, iese din casa sa definitiv, 
pentru că o vinde şi o dă săracilor; tâlharul iese 
şi el din peştera sa, dar nu din dragoste de 
oameni, pentru a le împărţi tot ceea ce are, ci 
pentru a se întoarce cu pradă. 

E o altă intenţie în ieşirea din sine prin vir- 
tute şi o alta în ieşirea prin patimă. Virtuosul 
intenţionează uitarea definitivă de sine şi sluji- 

rea lui Dumnezeu şi aproapelui, intenţionează 
un extaz sincer. Pătimaşul chiar prin ieşirea din 
lume vrea să captureze cele ale lumii pentru si- 
ne. Ieşirea lui e înşelătoare, e o simplă metodă 
egoistă, sau o ieşire lacomă de înavuţire, o ieşire 
pentru a lua şi nu pentru a da. Omul virtuos a 
făcut ceea ce face experienţa unei relaţii vii cu 
Dumnezeu si cu semenii. Pătimaşul iese fără să 
se părăsească şi fără să intre în relaţii adevărate 
cu alte subiecte. El rămâne tot în lumea sa ego- 
istă, tot în atmosfera sa. El nu riscă o ieşire ade- 
vărată o părăsire a lumii sale. Aici din nou se 
arată forţa virtuţii. Ea nu aduce o fortificare a fi- 
rii numai prin faptul că o aruncă în lumina lar- 
gă a vieţii din afara ew-lui, ci e ea însăşi un 
semn de tărie arătat în riscul pe care-1 confruntă 
virtuosul părăsindu-se pe sine cu ceea ce are, 
fără să se gândească la o regăsire. 

Bulgakov desparte umilinţa şi îndrăzneala 
omului credincios, socotindu-le ca două mem- 
bre ale unei antinomii, ca două căi complemen- 
tare. 

„Umilinţa ascetică" si „îndrăzneala crea- 
toare", ascultarea şi responsabilitatea activă, se 
acordă antinomic în viaţa spirituală, mai mult, 



trebuie să existe între ele un anumit echilibru, şi 
absenţa sau împuţinarea uneia slăbeşte pe cea- 
laltă. Viaţa creştină orientată numai spre umi- 
linţă şi spre ascultare ia un aspect de renunţare 
budistă la lume, de sclavie spirituală sau de su- 
punere vetero-testamentară sub lege... Dimpo- 
trivă, tendinţa exclusivă spre îndrăzneala per- 
sonală şi spre profetism, distruge bisericitatea şi 
provoacă o fragmentare sectară. Antinomie nu 
înseamnă contradicţie; dimpotrivă, un anumit 
antinomism în viaţa spirituală e necesar şi fe- 
cund. 

Precum se pare, la Bulgakov, între smere- 
nie si îndrăzneală, între uitarea de sine si fortifi- 
carea proprie rămâne o oarecare tensiune, o oa- 
recare opoziţie. Dar în fond între ele este o uni- 
tate organică. Smerenia, cu toată virtutea, este un 
act de curaj, prin ea însăşi, tocmai prin riscul to- 
tal ce-1 ia asupră-şi cel ce renunţă la sine, fără a 
se gândi să se recompenseze din comuniunea 
cu alţii. E curajul extazului fără plan, e cel mai 
mare curaj, şi numai acest curaj e cu adevărat 
creator de fericire între oameni; e un curaj plin 
de tărie, e o îndrăzneală supremă, care fortifică 
firea. 

Şi tocmai pentru că se scoate la largul co- 
muniunii cu lumea subiectelor, virtutea e dru- 
mul spre cunoaştere. 

Dar progresul nu se face atât de rapid. La 
început virtutea nu e dragoste şi comuniune 
adevărată, nu e extaz deplin, ci faptă a unei în- 
cordări voluntare spre extaz la recomandarea 
raţiunii. Numai cu vremea ea progresează la 
iubire şi prin aceasta la cunoaşterea descoperită 
mai presus de raţiune. Până atunci ea trebuie să 
urmeze un drum precis stabilit, în care fiecare 
etapă îşi are locul ei bine orânduit. Drumul 
acesta e stabilit pe baza unei ştiinţe precise a 
modului cum poate fi desăvârşită viaţa sufle- 
tească a omului. Despre aceasta ordine a virtuţi- 
lor, zice Sfântul Simion Noul Teolog: „Precum 
nu e cu putinţă să urce cineva într-o odaie de 
sus fără scară, sau să ajungă în camera în care 
locuieşte împăratul, fără să fi trecut întâi prin 
camerele de mai înainte, la fel e cu neputinţă să 
intre în împărăţia cerurilor acela care n-a stră- 
bătut calea virtuţilor, în ordinea ce am arătat-o, 

5 ' " 

căci aceştia umblă în afară de calea virtuţilor, si 



să nu-i amăgească nimeni. Ei se află în rătăcire 
fără să o simtă deplin". 16 

Faptul că dezvoltarea vieţii sufleteşti e în- 
drumată de un canon si ţinută de o voinţă sta- 

5 5 5 

tornică pe această linie, eliberează pe om de 
impulsurile întâmplătoare şi de patimile ce au 
crescut în el prin neglijenţa lui şi devine stăpân 
şi maestru al propriei lui vieţi interioare. De 
aceea, viata virtuoasă e o viată rationalistă, e 

' 5 5 5' 

viaţă ce s-a ridicat pe prima treaptă de spiritua- 
litate. 

încet, încet, în aceasta raţiune care a câsti- 

' ' 5 5 

gat o domnie deplină asupra impulsurilor şi 
patimilor, apare şi o simţire a divinului cum îi 
zice Diadoh si Maxim Mărturisitorul. O simţire 
care nu uită de transcendenta lui Dumnezeu, ci 

5 ' 

tocmai de aceea e spirituală, pentru că, într-o 
formă e liberă de orice povară a imanenţei psi- 
hice şi biologice, experiază prezenţa divinului, 
ca realitate transcendentă. E o simţire care nu e 
sub raţiune si contrară raţiunii, ci dincolo de 

5 5 5 ' 

raţiune si conformă ei, am zice o simţire ce sesi- 

5 5 ' 5 

zează prin străveziul raţiunii, prezenţa divinită- 
ţii. „In concepţia creştină cunoaşterea mistică 



"' Sfântul SimeonNoul Teolog, Cuv. 

nu contrazice, nu exclude şi nici nu se substitu- 
ie concepţiunii normale, legic o -discursive, ci se 
suprapune ca o cunoaştere supraraţională, aju- 
tată de harul divin, pe de o parte, şi de efortul 
purificării ascetice pe de altă parte. Logica creş- 
tină poate fi socotită supralogică sau 
supraraţională şi nu prelogică şi antiraţiona- 
lă" 17 . De aceea după purificarea de patimi şi 
dobândirea virtuţilor, care cere deodată un 
efort voluntar si unul raţional, omul trebuie 
să- si exercite raţiunea în cunoaşterea raţiunilor 
lucrurilor create şi abia după ce a depăşit şi 
această fază, însusindu-si raţiunile lucrurilor 

' 1 5 5 

create şi unificându-le cu raţiunea sa, pătrunde 
în faza cunoaşterii mistice. 

Astfel, mistica, situată la capătul final al 
urcuşului ascetic, nu e ceva iraţional, ci ceva 
supraraţional, nu e stare dobândită de pe urma 
unei debilităţi a raţiunii sau a unei abdicări a ei 
de la stăpânirea regiunilor sublimiare, ci de pe 
urma depăşirii tuturor posibilităţilor ei, după ce 
a biruit statornic asupra mişcărilor psihice infe- 
rioare şi a cunoscut mai deplin înţelesurile raţi- 
onale ale lucrurilor. Dumnezeu este Raţiunea 



' 1 (i. Savin. Cursprucric, p. 10. 

supremă, izvorul raţiunilor tuturor lucrurilor şi 
a raţiunii din noi. Omul, ridicându-se în faza 
mistică, la contemplarea nemijlocită a acestei 
raţiuni, nu s-a abătut de la raţiunea sa, ci a dez- 
voltat-o pe aceasta pe linia ei, trecând dincolo 
de linia de sus a puterilor ei. Cunoaşterea 
supraraţională mistică nu este o cunoaştere 
extraratională, ci o evidentă mai mult decât ra- 
ţională, datorită nu părăsirii raţiunii, ci unui 
plus care se adaugă pe linia raţională, la cele 
mai înalte posibilităţi ale raţiunii. 

Şi drumul spre această cunoaştere sau trăi- 
re, sau simţire mistică, se duce prin raţiune, de- 
păşind limitele ei de sus, dar nu linia ei, nu lu- 
ciditatea şi spiritualitatea pură, asemănătoare 
ei. Aceasta pentru că e un drum spre transcen- 
denţă. Dar nu numai prin raţiune se duce dru- 
mul spre transcendentă. Desigur, starea de ra- 
ţionalitate naturală încă nu e decât o staţie în ţi- 
nutul transcendenţei, e doar un deget întins 
spre transcendenţă. De la acest deget întins e 
încă o cale atât de lungă până la unirea cu 
transcendenta divină! La transcendenta divină 
se ajunge prin ridicarea nu numai peste ima- 
nenţa psihică şi peste raţiune, ci şi peste înţele- 



34 



&â fi/t te te TJumitf/t Stâ/titotte 



Sensul 'ascezei /nona/tale 



35 



gerea simplă superioară raţiunii 18 , adică prin 
ieşirea integrală a omului din sine însuşi, sau 
din funcţiunile facultăţilor sale naturale 19 . 
„Odihna de sâmbătă a lui Dumnezeu 
(sabatismul lui Dumnezeu) este revenirea de- 
plină a tuturor celor făcute de El când lucrarea 
Lui atotdumnezeiască ce se săvârşeşte în chip 
negrăit, se va odihni de lucrarea sa naturală din 
ele. Căci Dumnezeu se va odihni de lucrarea 
naturală din fiecare făptură, prin care se mişcă 
în chip natural fiecare, atunci când fiecare pri- 
mind după măsura sa lucrarea dumnezeiască, 
va fi ajuns la graniţa lucrării sale naturale în- 
dreptată spre Dumnezeu". 20 

E necesară o mutare deplină în transcen- 
denţa divină. Cum se experiază această stare, 
nu poate ştii decât cel ce are parte de ea. Fapt e 
că acela are certitudinea limpede că nimic ima- 
nent nu se mai mişcă în el, sau el nu se mai mis- 



* Sfântul Maxim Mărturisitorul, Răspuns către Talasie, întrebarea 60, trad. pr. 
prof.dr. D. Stăniloae, Fii. Rom. Voi. IU, Ed. Harisma, Bucureşti, 1994, p. 331. 
„Lucrarea naturală din fiecare va înceta atunci când va fi ajuns la graniţa 
puterilor în strădania de-a cunoaşte pe Dumnezeu", pr. D. Stăniloae, nota 49 la 
Sfântul Maxim Mărturisitorul, Cele două sute de capete gnostice. Suta întâia, 
Fii. Rom. Voi. II, Ed. Harisma, Bucureşti, 1993, p. 305. 

" Idem, Cele două sute de capete gnostice. Suta întâia, cap 47, trad, pr. prof. 
dr. D. Stăniloae, Fii. Rom Voi. II, Ed, Harisma, Bucureşti, 1993, p. 162. 



că în nimic imanent, ci că numai transcendenţa 
lucrează în el, sau el se află cu totul pe ţărmul 
transcendentei. E aci o mare si tainică 
paradoxie: Mistica creştină e o trăire vie, dar to- 
tuşi nu are în ea nimic imanent, sau un subiect 
creat nu mai experiază nimic imanent, ci e plină 
de experienţa exclusivă a transcendenţei... Prin 
faptul că e trăită, transcendenţa nu e coborâtă în 
imanentă, ci subiectul e înălţat în ea. Acesta e 
unul din înţelesurile expresiei: Dumnezeu după 
har. 

Ridicarea la starea de raţionalitate curată a 
tăiat orice posibilitate de falsă mistică, de fals 
spiritism, de mistică imanentă de orice simţire. 
„Cel blând,... face puterile lui naturale să slu- 
jească raţiunii spre naşterea virtuţii şi refuză cu 
totul să pună lucrarea lor la dispoziţia simţi- 



rii' 



21 



Ridicarea peste raţionalitate, fără păşirea 
liniei sau a duhului de raţionalitate, duce la 
transcendenta adevărată si deci la mistica au- 
tentică. 



21 Sfântul Maxim Mărturisitorul, Tălcuirela Tatăl nostru, trad, pr. prof. dr. D. 
Stăniloae, Fii. Rom. Voi. II, Ed. Harisma, Bucureşti, 1993, p. 276. 

Aceasta e necesară şi pentru prima ţintă şi 
pentru a doua. De aceea urcuşul ascetic are do- 
uă etape: cea dintâi purifică de patimi, de psihi- 
cul afectiv, ducând la nepătimire şi la raţionali- 
tatea stării virtuoase. Această etapă raţionali- 
zează trupul ca să nu se mai lase condus de im- 
pulsuri, de efecte, cum spune Sfântul Maxim 22 ; 
cea de a doua purifică chiar şi ideile de raţiunile 
simple ale lucrărilor, ducând la unirea nemijlo- 
cită, supra-raţională cu transcendenţa divină. 
Aceasta face întâi să plece de la noi pofta şi mâ- 
nia sau „trupul", adică orice simţire, ducând la 
o nesimţire? 2, „De aceea el este cu mintea într-o 
neîntreruptă mişcare spre Dumnezeu, iar cu 
simţirea rămâne nemişcat... fiindcă el cunoaşte 

5 5 5 

o singură plăcere: unirea sufletului cu Cuvân- 
tul" 24 apoi face să moară însăşi mintea, obişnu- 
ind adică cu o odihnă durabilă toate facultăţile 

5 

naturale ale omului, întreg omul natural, pen- 
tru ca să nu mai lucreze decât Dumnezeu în el. 

Astfel, asceza este drumul, singurul drum 
spre regiunea spiritului, ale cărui experienţe nu 
pot fi exprimate decât analogic, prin cuvintele 



'-"Ibidem 
"' ibidem 
14 Ibidem 



experienţelor psihice, a cărui simţire despre 
unirea cu Dumnezeu e altfel decât simţirea uni- 

5 

rii cu forţele sociale sau cosmice. Dacă asceza 

5 

creştină este un efect îndelungat ce are să ur- 
meze un drum bine stabilit, până la eliberarea 
firii din diferitele ei robii imanente, evident că 
ea nu poate fi confundată cu o tehnică artificială 
şi unilaterală, care ar produce cu uşurinţă prin 
ea însăşi stările de trăire mistică. Asemenea teh- 

5 

nici reuşesc doar să dezlănţuie forţele subli- 
minale, care produc stările fals mistice, dar nu 
sunt în stare să ridice firea la capacitatea legătu- 
rii cu transcendenta adevărata. Nu stârnirea 

5 

meşteşugită a unor forte ce dorm în sub- 
conştient, ţintă ce poate fi obţinută numai prin 
diferite procedee magice, ci golirea întregului 
conţinut imanent al individualităţii proprii, ca 
să se poată umplea de conţinutul transcendent 
al puterilor divine. Golirea de conţinutul ima- 
nent se realizează prin înfrânare statornică, pâ- 
nă la totala anulare a poftei, a mâniei, a tuturor 
impulsurilor, a tuturor obişnuinţelor păcătoase 
şi egoiste. La început li se opune acestora raţiu- 
nea rece, mai pe urmă e tăiată si raţiunea si voia 
proprie prin ascultarea desăvârşită de părintele 

duhovnic. Prin aceasta, monahul a început să-şi 
umple fiinţa cu un conţinut transcendental, pe 
care intenţionalitatea generoasă, a virtuţii îl ac- 
centuează. Dar părintele duhovnic, pe care îl 
ascultă şi semenii cărora le slujeşte prin virtute, 
reprezintă în ochii monahului pe Dumnezeu. 
Conţinutul de care se umple el, e încă din aceas- 
tă fază impregnat de transcendenţa divină. 

Dar de pe treapta aceasta moral-ascetică, în 
care transcendenţa divină îl umple numai prin 
mijlocirea semenilor săi, monahul se ridică la 
transcendenţa divină, pură şi directă, în faza 
vederii tainice a lumii dumnezeieşti. 

Teozoful Ed. Schure defineşte pe mistic 
astfel: „Misticul e deci acela care caută adevărul 
şi divinul în el însuşi, printr-o degajare treptată 
şi printr-o veritabilă naştere a sufletului său su- 
perior. Când ajunge acolo, după un lung efort, 
el se scaldă în centrul său incandescent. Atunci 
el se scufundă si se identifică cu oceanul vieţii, 
care este forţa primordială". 25 Nici o transcen- 
denţă nu apare aici. Oceanul absolut e prelun- 
girea sufletului superior al omului. Tocmai 



Introducere în opera lui RudolfSteiner, trad. din lb. franceză La Mysterechretien el 
Ies mysteres antiqucs. Paris, 1908, p. 6. 



primejdia înecării în păruta nemărginire a forţe- 
lor infra-umane, caută să o evite asceza mona- 
hală, tăind orice putere a lor de a-1 mai atrage, 
slăbind cuprinsul fiinţei umane de orice fel de 
imanenţă, de toată puterea ei. La unirea cu 
Dumnezeu nu se ajunge decât printr-un salt 
dincolo de graniţa a tot ce e uman, a tot ce e 
creat. Dumnezeiescul se coboară în om după ce 
acesta s-a golit de tot ce e omenesc, pentru a nu 
mai lăsă nici o putinţă de confundare a dumne- 
zeiescului cu omenescul. 

Golul desăvârşit la care trebuie să ajungă 
omul prin înfrânare, înainte de a primi pe 
Dumnezeu, e totuna cu întunericul do care vor- 
besc misticii creştini, începând cu Dionisie 
Aeropagitul. Misticul nu progresează treptat de 
la lumină mai puţină la lumină mai multă, ca şi 
când oceanul absolutului ar sta într-o continui- 
tate cu fiinţa noastră. Ci întâi ajunge la întuneri- 
cul total, la stingerea oricărei lumini ce o proiec- 
tează în el chipurile lumii şi fulguraţiile proprii- 
lor facultăţi sufleteşti pentru ca în întunericul 
suprem, să coboare deodată lumina divină. 

De la tensiune spre transcendenţă, trăită 
prin raţiunea ce se opune infra-umanului, de la 



transcendenţa amestecată, trăită prin virtute, 
monahul se ridică la golul său, la întunericul 
superior oricărei imanenţe, pentru ca, într-o ie- 
şire totală din sine, să experieze transcendenţa 
exclusivă a lui Dumnezeu ca lumină necreată, 
dar golul acesta e mai valoros decât orice conţi- 
nut imanent, el e capacitatea primirii curate a 
lui Dumnezeu; întunericul acesta e superior 
luminilor create, e întunericul care poate cu- 
prinde lumina Cuvântului. 

Starea aceasta nu e una de indiferentă si 
blazare, ci de întinse braţe spre Dumnezeu. Cel 
ce a ajuns la graniţa de sus a făpturii sale, pe 
vârful lipsit de orice vegetaţie al imanenţei şi 
înconjurat de nemărginirea ameţitoare, în care 
nu e nici un punct vizibil, a desfăşurat mai mul- 
tă tărie decât toţi cei din văi, iar faptul că poate 
sta acolo neclintit, denotă o bărbăţie asemănă- 
toare celei a lui Moise şi Ilie, urcaţi singuri unul 
pe muntele Sinai, celălalt pe muntele Horeb. 

Golul realizat de ascetul autentic e 
vârsta bărbatului desăvârşit. Pe vârful plenitu- 
dinii sale de forţă, el poate cutremura lumea, 
înnoind-o. 



